**Cory Conacher** (\* 14. december 1989, Burlington, Kanada) je kanadský profesionálny hokejista hrajúci na pozícii centra.

Klubový hokej
-------------

V úspešnej sezóne 2010/11 strávenej v súťaži NCAA v klube Canisius College, podpísal tri skúšobné amatérske zmluvy s klubmi AHL. Dva zápasy odohral za Rochester Americans, tri ďalšie stretnutia za Cincinnati Cyclones a päť za Milwaukee Admirals. Pred sezónou 2011/12 podpísal svoj prvý profesionálny kontrakt s klubom Norfolk Admirals v súťaži AHL. Klub je farmárskym celkom klubu Tampy Bay Lightning.
Pre svoju nižšiu postavu nebol nikdy draftovaný klubom NHL. Pred sezónou 2011/12 sa zúčastnil predsezónneho kempu klubu Tampa Bay Lightning. V kempe zaujal a postupne sa mu začala otvárať cesta do NHL. Nasledujúci ročník ešte začal na farme v klube Syracuse Crunch, ale počas sezóny sa už prepracoval aj do prvého tímu Tamby Bay Lightning. Sezónu dokončil v klube Ottawa Senators, kde bol vymenený. Pred sezónou 2013/14 si vybojoval stabilné miesto v prvom tíme Ottawy Senators. V drese Senators odohral v sezóne 60 stretnutí v ktorých zaznamenal 20 kanadských bodov za 4 góly a 16 asistencií. 

Cory Conacher v drese klubu Ottawa Senators
Sezónu, ale dokončil v tíme Buffalo Sabres za ktoré nastúpil v 19 zápasoch. 30. júna 2014 sa stal voľným hráčom. Už 1.júla podpísal, ako voľný hráč zmluvu s klubom New York Islanders za 600 000 dolárov. Z úvodných 29 zápasov sezóny nastúpil Conacher za Islanders len v 15 stretnutiach. 12. decembra bol preradený do farmárskeho mužstva Bridgeport Sound Tigers. 2.marca 2015 bol vymenený do klubu Vancouver Canucks, kde sa stal hráčom farmarského tímu canucks, ktorým je klub Utica Comets. Opačným smerom putoval center Justin Jeffrey.

Profesionálna kariéra - Základná časť
-------------------------------------

| Sezóna | Súťaž | Klub | Stretnutia | Góly | Asistencie | Body |
| --- | --- | --- | --- | --- | --- | --- |
| 2011/12 | USA  AHL | Norfolk Admirals | 75 | 39 | 41 | 80 |
| 2012/13 | USA  AHL | Syracuse Crunch | 36 | 12 | 16 | 28 |
| 2012/13 | USA  NHL | Tampa Bay Lightning | 35 | 9 | 15 | 24 |
| 2012/13 | Kanada  NHL | Ottawa Senators | 12 | 2 | 3 | 5 |
| 2013/14 | Kanada  NHL | Ottawa Senators | 60 | 4 | 16 | 20 |
| 2013/14 | USA  NHL | Buffalo Sabres | 19 | 3 | 3 | 6 |
| 2014/15 | USA  NHL | New York Islanders | 15 | 1 | 2 | 3 |
| 2014/15 | USA  AHL | Bridgeport Sound Tigers | 28 | 5 | 18 | 23 |
| 2014/15 | USA  AHL | Utica Comets | 2 | 7 | 9 | 16 |
| 2015/16 | Švajčiarsko  NLA | SC Bern | - | - | - | - |

Profesionálna kariéra - Play off
--------------------------------

| Sezóna | Súťaž | Klub | Stretnutia | Góly | Asistencie | Body |
| --- | --- | --- | --- | --- | --- | --- |
| 2010/11 | USA  AHL | Milwaukee Admirals | 5 | 3 | 2 | 5 |
| 2011/12 | USA  AHL | Norfolk Admirals | 18 | 2 | 13 | 15 |
| 2012/13 | Kanada  NHL | Ottawa Senators | 8 | 3 | 0 | 3 |
| 2013/14 | USA  AHL | Utica Comets | 23 | 5 | 3 | 8 |

Externé odkazy
--------------

* Biografické informácie a štatistiky na NHL.com, alebo Eliteprospects.com, alebo Hockey-Reference.com, alebo The Internet Hockey Database

Zdroj
-----

* *Tento článok je čiastočný alebo úplný preklad článku Cory Conacher na anglickej Wikipédii.*